ফের Digital Arrest, ১৪ কোটির প্রতারণার শিকার বৃদ্ধ চিকিৎসক দম্পতি

ওয়েবডেস্ক- ডিজিটাল অ্যারেস্ট- (Digital Arrest) প্রতারণার জগতে ক্যানসারের মতো শিকড় ছড়িয়ে পড়েছে। বহু নামি-দামি, উচ্চ পদস্থ মানুষকে এই প্রতারণা জালে সর্বস্ব খুইয়ে পথে বসতে হয়েছে। বার বার পুলিশের তরফ থেকে সতর্ক করা হয়েছে, ডিজিটাল অ্যারেস্ট বলে কিছু হয় না। এবার সেই প্রতারণার ফাঁদে পড়লেন এক চিকিৎসক দম্পতি (Doctor couple)।

প্রায় ১৪ কোটি টাকা খুইয়েছেন তারা। প্রতারকরা ওই দম্পতিকে দুসপ্তাহ ধরে ডিজিটাল অ্যারেস্ট করে রাখে বলে অভিযোগ। তার মধ্যেই সমস্ত টাকা হাতিয়ে নেওয়া হয়। দক্ষিণ দিল্লির গ্রেটার কৈলাশ এলাকার ঘটনা। কীভাবে এই ঘটনা তা খতিয়ে দেখছে পুলিশ। ওই প্রবীণ চিকিৎসক দম্পতি ডক্টর ওম তানিজা (Dr. Om Tanija) ও তার স্ত্রী ইন্দিরা তানিজা (Indira Tanija) গ্রেটার কৈলাশ এলাকার বাসিন্দা। তারা দীর্ঘ ৪৮ বছর ধরে আমেরিকায় থেকেছেন। রাষ্ট্রসংঘের হয়েও কাজ করেছেন এই চিকিৎসক দম্পতি। পরে ২০১৫ সালে ভারতে আসেন তারা। বর্তমানে তারা দিল্লির বাসিন্দা। তাদের ছেলেরা বিদেশে থাকায় বাড়িতে একাই থাকেন ওই চিকিৎসক দম্পতি।

আরও পড়ুন- কেন মোবাইল ও ইন্টারনেট ব্যবহার করেন না অজিত ডোভাল? জেনে নিন

গত বছরের ২৪ ডিসেম্বর থেকে ১০ জানুয়ারি সকালের দিকেই ওই চিকিৎসকেরার প্রতারণার শিকার হন। অভিযুক্তরা নিজেদের পুলিশ এবং গোয়েন্দা সংস্থার আধিকারিক পরিচয় দেন ওই দম্পতির কাছে। ভিডিও কলের মাধ্যমে তাদের ডিজিটাল অ্যারেস্ট করা হয়েছিল। এর পরেই প্রতারকরা ইন্দিরা তানিজার ৮ টি ব্যাঙ্ক থেকে ধাপে ধাপে মোট ১৪.৮৫ কোটি টাকা তুলে নেয়। দম্পত্তির বয়ান অনুযায়ী, নানাভাবে প্রতারকরা তাদের ভয় দেখিয়েছে। অ্যারেস্ট করে আইনি ব্যবস্থা নেওয়া হবে হুমকি দেওয়া হয়। পুলিশে রিপোর্ট করেন তারা। অভিযোগের ভিত্তিতে ইতিমধ্যে ঘটনার তদন্ত শুরু করেছে দিল্লি পুলিশের সাইবার ক্রাইম শাখা।